**ЗОХИОН БАЙГУУЛАГЧ**

  

** **

**“ХҮҮХДИЙН ЭРХИЙН ХАМГААЛАЛ, ТҮҮНИЙ ХӨГЖЛИЙН ЧИГ ХАНДЛАГА” СЭДЭВТ СЭДЭМЖ БИЧЛЭГИЙН УРАЛДААНЫ УДИРДАМЖ**

2019.10.18 Улаанбаатар хот

Хүмүүнлэгийн ухааны их сургуулийн харьяа Билиг дээд сургууль Засгийн газрын хэрэгжүүлэгч агентлаг – Гэр бүл, хүүхэд залуучуудын хөгжлийн газар, Нийслэлийн цагдаагийн удирдах газар, Нийслэлийн боловсролын газар, Монголын хуульчдын холбоотой хамтран Ерөнхий боловсролын XI, XII ангийн сурагчдын дунд зохион байгуулж буй сэдэмж бичлэгийн уралдаанд оролцохыг урьж байна.

**Сэдэмж[[1]](#footnote-1) бичлэгийн уралдааны зорилго:** Үндсэн хуулийн мэдлэгт суурилан хүүхдийн эрхийн боловсролыг дээшлүүлж, хүүхэд хамгааллын хөгжлийн чиг хандлагыг тодорхойлох.

**СЭДВИЙН ҮНДСЭН ЧИГЛЭЛ:**

* Хүүхдийн эрхийн хамгаалалд хүүхэд бидний үүрэг оролцоо;
* Гэр бүлийн орчин дахь хүүхдийн эрхийн хамгаалал;
* Сургуулийн орчин дахь хүүхдийн эрхийн хамгаалал.

**ХАМРАХ ХҮРЭЭ:**

* Ерөнхий боловсролын сургуулийн XI, XII ангийн сурагчид.

**ЗОХИОН БАЙГУУЛАГЧ БОЛОН ХАМТРАН АЖИЛЛАХ БАЙГУУЛЛАГА:**

* Хүмүүнлэгийн ухааны их сургуулийн харьяа Билиг дээд сургууль;
* Засгийн газрын хэрэгжүүлэгч агентлаг – Гэр бүл, хүүхэд залуучуудын хөгжлийн газар;
* Нийслэлийн цагдаагийн удирдах газар;
* Нийслэлийн боловсролын газар;
* Монголын хуульчдын холбоо.

**ШАГНАЛЫН САН:**

* **Тэргүүн байр -1**, Өргөмжлөл, мөнгөн шагнал **(600 000 төгрөг)**
* **Дэд байр**  **-1**, Өргөмжлөл, мөнгөн шагнал **(450 000 төгрөг)**
* **Гутгаар байр** **-2**, Өргөмжлөл, мөнгөн шагнал **(250 000 төгрөг)**
* **Тусгай байр** **-3**, Өргөмжлөл, мөнгөн шагнал **(150 000 төгрөг)**
* **Нэрэмжит шагнал -4**

**СЭДЭМЖИД ТАВИГДАХ ЕРӨНХИЙ ШААРДЛАГА:**

* Дээр дурдсан сэдвийн хүрээнд байх;
* Орчин үеийн чиг хандлага бүхий шинэлэг санаа агуулсан байх;
* А4 хэмжээгээр 2-3 нүүр, үгийн тоо 500-аас дээш, мөр хоорондын зай 1.15, Arial фондоор үсгийн өндөр 12-оор бичиж цахим хэлбэрээр илгээх.

***Зөвлөмж:*** Сэдэмж бичихэд судлах хууль тогтоомж:

* Монгол Улсын Үндсэн хууль 1992 он;
* Монгол Улсын Хүүхдийн эрхийн тухай хууль 2016 он;
* Монгол Улсын Хүүхэд хамгааллын тухай хууль 2016 он;
* Хүүхдийн эрхийн тухай конвенц 1989 он

**ШАЛГАРУУЛАХ ЖУРАМ:**

Уралдааныг хоёр шаттайгаар зохион байгуулна.

* I шатанд ирүүлсэн нийт сэдэмжээс 20 сэдэмж шалгаруулж II шатанд оролцуулна.
* II шатанд шалгарсан 20 сэдэмжийг танилцуулга бэлтгэсэн байдал /Power Point, Prezi гэх мэт/, илтгэх ур чадварыг харгалзан оноогоор байр эзлүүлнэ.

Сэдэмжид тавигдах ерөнхий шаардлага хангаагүй, хугацаа хожимдсон сэдэмжийг хүлээн авахгүй.

**ХУГАЦАА:**

* Сэдэмжийг 2019 оны 11 дүгээр сарын 22-ны өдрийн 18.00 цаг хүртэл хүлээн авна.
* II шатанд шалгарсан сэдэмжийн танилцуулгыг 2019 оны 12 дугаар сарын 06-ны өдөр 09.00 цагт Билиг дээд сургуулийн хурлын танхимд зохион байгуулна.

Холбогдох мэдээллийг Билиг дээд сургуулийн 11-321942, 9900-2615, 9906-0627 дугаарын утсаар лавлана уу.

***Жич***: Сэдэмж бичлэгийн уралдааны талаар дэлгэрэнгүй мэдээлэл, бичилтэд тавигдах шаардлагыг “**Сэдэмж бичлэгийн уралдаан - 2020**” facebook group –д нэгдэж авна уу.

Сэдэмж хүлээн авах цахим шуудангийн хаяг: [**info@bilig.edu.mn**](mailto:info@bilig.edu.mn)

-оОо-

1. *ESSAY* гэсэн франц үг бөгөөд оролдлого, өгүүлэл гэсэн утгатай. Энэ нь тодорхой сэдвээр санаа бодол, хувийн сэтгэгдлийг тусгасан, үргэлжилсэн үгээр бичигдсэн богино хэмжээний зохиомж, чөлөөт хэлбэрийн сэтгэмж, өгүүллийн утга зохиолын нэг хэлбэр юм. [↑](#footnote-ref-1)